Maria Elizabeth Simbrão de Carvalho

Maria Elizabeth Simbrão de Carvalho ita ce jakadiyar Angola a Belgium, Luxembourg da Tarayyar Turai daga shekarun dubu biyu da tara 2009 zuwa dubu biyu da sha takwas 2018.   Georges Rebelo Pinto Chikoti ne ya maye gurbin ta. 

Simbrão ta yi karatu a Jami'ar Agostinho Neto ta Angola inda ta sami digiri a fannin shari'a. Ta shiga ma’aikatar harkokin wajen ƙasar ne a shekarar dubu ɗaya da ɗari tara da saba'in da shida 1976, inda ta gudanar da ayyuka da dama, musamman ta zama sakatariyar shugaban ƙasa kan harkokin ƙasashen waje daga shekara ta dubu ɗaya da ɗari tara da tamanin da shida 1986 zuwa shekarar dubu ɗaya da ɗari tara da casa'in 1990. Bayan ta zama mai ba da shawara a ofishin jakadancin Angola da ke Bonn, ta yi aiki a matsayin darekta-janar na harkokin shari'a da na ofishin jakadancin da kara a ma'aikatar harkokin waje daga shekara ta dubu ɗaya da ɗari tara da casa'in da huɗu 1994 zuwa shekarar dubu ɗaya da ɗari tara da casa'in da tara 1999. Daga nan aka naɗa ta ƙaramar jakadiya a Lisbon inda ta yi aiki har zuwa shekara ta dubu biyu da bakwai 2007. 

An naɗa ta jakadiyar Angola a ƙasar Belgium, Luxembourg da Tarayyar Turai a watan Afrilu shekara ta dubu biyu da tara 2009. A watan Janairu, shekarar dubu biyu da sha uku 2013, a ranar al'adun Angola ta ƙasa, ta jaddada buƙatar zuba jari a cikin darussan fasaha, da adana gine-ginen tarihi da bincike na al'adu a Angola.

Bayan shekaru tara 9 na hidima, Shugaba João Lourenço ya sauke Simbrão daga ayyukanta na jakadiyar ƙasar Belgium a cikin watan Fabrairu shekarar dubu biyu da sha takwas 2018.  An maye gurbin ta da Georges Rebelo Pinto Chikoti wanda ya yi aiki har zuwa  watan Maris shekarar dubu biyu da ashirin 2020. 

 Manazarta 

Category:Rayayyun mutane